Translations:Survey settings/13/sl

Žetoni

 * 1) Anonimni odzivi?: To vam omogoča, da se odločite ali se bodo odzivi na anketo povezali z informacijami, ki se nahajajo v anketni tabeli žetonov ali pa bodo ostali 'anonimni'. Privzeto je 'Ne'. Če izberete 'Da', postane anketa striktno anonimna - na noben način ne moremo povezati odgovorov z anketirancem. Niti skrbnik ne more povezati odzivnih podatkov z anketirancem. Vendar pa si boste lahko vedno natančno ogledali vsak posamezen odgovor anketiranca, ki ga je vnesel. Tako je možno kljub vsemu narediti individualno statistično obdelavo podatkov, ki pa je narejena na podlagi anonimnih odgovorov. Pozor:: Če je ta funkcija aktivirana, ima datum oddaje ankete vedno enako vrednost, in sicer 01.01.1980, 00:00, ne glede na druge nastavitve. Zakaj? Razveljavitev datuma oddaje ankete zagotavlja nepovezljivost z dnevnikom spletnega strežnika, ki bi lahko razkril, kdaj je anketiranec pričel z anketiranjem. Razveljavitev datuma zaključka žetona zagotavlja, da ne morete povezati vrstnega reda oddaje zaključenih anket z vrstnim redom datuma/časa žetona.
 * 2) Omogoči množično odgovarjanje ali posodobitev odgovorov z enim žetonom?: Privzeto: Ne. Če aktivirate to možnost, se lahko anketiranec vrne na prazno anketo s klikom na povezavo v vabilu kljub temu, da je že oddal izpolnjeno anketo. Če je anketa anonimna, se to beleži kot na novo oddana anketa. Če anketa ni anonimna, uporabnik posodobi že obstoječe odgovore.
 * 3)  Omogoči persistentnost odgovorov na podlagi gesel? : Če vaša anketa uporablja žetone in odzivi niso anonimni, potem je priporočljivo, da omogočite to funkcijo. Če jo vklopite, potem anketiranci lahko zapustijo anketo in z njo nadaljujejo kadarkoli kasneje brez da bi kliknili 'Nadaljujte pozneje' opcijo - na primer, če mora anketiranec zapustiti anketo med reševanjem ali se internetni brskalnik nenadoma zapre. S ponovnim klikom na povezavo v vabilu bo anketiranec prišel do ankete, ki bo že vsebovala vnesene odgovore.
 * 4) Omogoči javno registracijo uporabnikov za sodelovanje v anketi: Če za kontrolo nad dostopom do ankete uporabljate žetone, so edini uporabniki, ki lahko dostopajo do ankete, tisti, ki imajo dostopno povezavo in edinstveno dostopno geslo pridobljeno iz tabele žetonov. Če želite uporabljati žetone, hkrati pa omogočiti javno registracijo, nastavite to opcijo na "Da". V tem primeru bo sistem omogočil obiskovalcu registracijo njegovih podatkov in elektronske pošte. Sistem bo ustvaril nov vnos v tabeli žetonov za to osebo, avtomatično pa bo posredovano na njegov elektronski naslov povabilo za sodelovanje v anketi. Hkrati bo sistem zagotovil, da bo lahko le ena oseba na določen elektronski naslov sodelovala v raziskavi.
 * 5) Uporabite HTML za e-sporočila z žetoni?: Če nastavite to opcijo na da, bo vsa e-pošta, ki bo posredovana iz vmesnika za upravljanje z žetoni(povabilo, opomnik, potrditev), oblikovana v obliki HTML formata. Nato vam bo omogočeno uporabljati obogateno oblikovanje za to e-pošto. Privzeto je nastavljeno na Da. Pozor: pri Vklopu/Izklopu te opcije obvezno preverite ali je oblika e-pošte želena ali ne.
 * 6) Nastavi dolžino gesla na: Običajno te nastavitve ne spreminjamo - privzeta vrednost, ki je nastavljeno na 15 številk (maksimalna vrednost: 99), je v redu. V primeru spreminjanja te nastavitve priporočamo izbiro številčne vrednosti (X) višje od 5 (če je <5, se bo nastavitev avtomatično nastavila na privzeto vrednost 15). Pri ustvarjanju gesel bodo vsa gesla uporabljala isto dolžino, dolžino X.